Uzbek Tigers – Patriot Boxing Team 3:0. Isroil Madrimovning muvaffaqiyati O‘zbekistonga muddatidan avval mavsumdagi ilk g‘alabani keltirdi

Jahon boks seriyasi (WSB)ning VII mavsum “C” guruhi 3-turi doirasida O‘zbekistonning Uzbek Tigers jamoasi Toshkentda Rossiyaning Patriot Boxing Team bokschilariga qarshi bahs olib bormoqda.
“O‘zbekiston” sport majmuasida bo‘lib o‘tayotgan navbatdagi jangda -75 kilogramm vazndagi bokschilar ringga ko‘tarildi. Unda Isroil Madrimov hech qanday qiyinchiliksiz Rossiya vakili Rajab Rajabovni taslim qildi.

Avvalroq -56 kilogramm vazn toifasida o‘zbekistonlik Abdulhay Shorahmatov ishonchli tarzda (3:0) Dmitriy Sharafutdinovni,  -64 kilogramm vaznda Elnur Abduraimov qiyinchilik bilan (2:1) Radmir Abdurahmonovni mag‘lubiyatga uchratgani haqida xabar qilingandi.
Mazkur bellashuvdan so‘ng Uzbek Tigers hisobni  3:0 ko‘rinishiga olib keldi va muddatidan avval mavsumdagi ilk g‘alabasiga erishdi. Navbatdagi janglar quyidagi ko‘rinishni olgan:
+91 kilogramm: Zuhriddin Mahkamov — Islom Tekeyev
-49 kilogramm: Hasanboy Do‘stmatov — Bator Sagaluyev
Estatib o‘tamiz, WSB doirasida Uzbek Tigers 2017-yil hisobidan ikkita jang o‘tkazib, har ikkisida ham mag‘lub bo‘lgandi. Jamoa avvaliga Xitoyda China Dragons’dan 2:3 hisobida yengilgan bo‘lsa, keyinroq Qozog‘istonda Astana Arlans’ga 1:4 hisobida imkoniyatni boy bergandi.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!